CELEX: C2005/193/01
Language: da
Date: 2005-08-06 00:00:00
Title: Domstolens dom (Tredje Afdeling) af 16. juni 2005 i sag C-123/02, Europa-Parlamentet mod Royal & Sun Alliance Insurance (Voldgiftsklausul — forsikringskontrakter — opsigelse som følge af forøgelse af den forsikrede risiko — uberettiget — ansvar i kontrakt — erstatning)

6.8.2005   
            
            
               DA
            
            
               Den Europæiske Unions Tidende
            
            
               C 193/1
            
         
      DOMSTOLENS DOM
   
   (Tredje Afdeling)
   af 16. juni 2005
   i sag C-123/02, Europa-Parlamentet mod Royal & Sun Alliance Insurance (1)
   
   (Voldgiftsklausul - forsikringskontrakter - opsigelse som følge af forøgelse af den forsikrede risiko - uberettiget - ansvar i kontrakt - erstatning)
   (2005/C 193/01)
   Processprog: fransk
   I sag C-123/02, angående et søgsmål i henhold til artikel 238 EF, anlagt den 5. april 2002, Europa-Parlamentet (befuldmægtigede: D. Petersheim, O. Caisou-Rousseau og M. Ecker) mod Royal & Sun Alliance Insurance (ved avocats J.-L. Fagnart og L. Vael), har Domstolen (Tredje Afdeling), sammensat af afdelingsformanden, A. Rosas, og dommerne R. Schintgen (refererende dommer) og K. Schiemann; generaladvokat: P. Léger; justitssekretær: ekspeditionssekretær M. Múgica Arzamendi, den 16. juni 2005 afsagt dom, hvis konklusion lyder således:
   
               1)
            
            
               Opsigelsen af risikodækningen i henhold til kontrakt nr. 5.013.347 og kontrakt nr. 1F516.071, der blev meddelt Europa-Parlamentet den 9. oktober og den 6. november 2001 af Royal & Sun Alliance Insurance, udgør en uberettiget opsigelse af disse kontrakter.
            
         
               2)
            
            
               Royal & Sun Alliance Insurance tilpligtes at erstatte det tab, Europa-Parlamentet er blevet påført som følge af den uberettigede opsigelse af kontrakt nr. 5.013.347 og kontrakt nr. 1F516.071.
            
         
               3)
            
            
               Det beløb, der skal betales i erstatning for det tab, Royal & Sun Alliance Insurance har påført Europa-Parlamentet i 2001, beregnes ved dels at multiplicere beløbet på 205 131,75 EUR med den procentvise andel af de præmier, som Royal & Sun Alliance Insurance har opkrævet, ud af det samlede beløb af de præmier, som Europa-Parlamentet skal betale til de fire co-assurandører, dels at multiplicere beløbet på 178 453,01 EUR med den samme procentdel og med brøkdelen 44/46, der er udtryk for en pro rata temporis-beregning. Dernæst fratrækkes summen af resultatet af disse to beregninger det beløb, som Europa-Parlamentet har betalt eller skulle have betalt til Royal & Sun Alliance Insurance for risikodækningen »arbejdskonflikter — attentater« for så vidt angår institutionens formuegoder i Belgien og Luxembourg i perioden fra den 5. november 2001 til den 31. december 2001 og for dækning af samtlige risici vedrørende institutionens formuegoder i Frankrig i perioden fra den 18. november 2001 til den 31. december 2001.
            
         
               4)
            
            
               Det beløb, der skal betales i erstatning for det tab, Royal & Sun Alliance Insurance har påført Europa-Parlamentet i 2002, beregnes ved at multiplicere beløbet på 389 291,73 EUR med den procentvise andel af de præmier, som Royal & Sun Alliance Insurance ville have modtaget, ud af det samlede beløb af de præmier, som Europa-Parlamentet skulle have betalt til de fire co-assurandører for forsikringsdækning i 2002, og ved at fratrække det således opnåede resultat det beløb, som denne institution skulle have betalt Royal & Sun Alliance Insurance for dækning af institutionens formuegoder i Frankrig mod enhver økonomisk skade i 2002.
            
         
               5)
            
            
               De beløb, som Royal & Sun Alliance Insurance skal betale til Europa-Parlamentet, forrentes med den lovbestemte rente fra den 4. april 2002.
            
         
               6)
            
            
               Royal & Sun Alliance Insurance betaler sagens omkostninger.
            
         
      (1)  EFT C 144 af 15.6.2002.